СВЕТСКА ФЕДЕРАЦИЈА УКРАЈИНСКИХ

ЛЕМКОВСКИХ ОРГАНИЗАЦИЈА

ПОЉСКА

УКРАЈИНА

СЛОВАЧКА

СЈЕДИЊЕНЕ АМЕРИЧКЕ ДРЖАВЕ

КАНАДА

СРБИЈА

ХРВАТСКА

ПРЕДСЕДНИКУ РЕПУБЛИКЕ СРБИЈЕ

 Светска Федерација Украјинских Лемковских Организација (СФУЛО) одржала је Конгрес дана 20.08.2022. године у Новом Саду, Република Србија. Организација која окупља Лемке/Русине из седам земаља, који представљају најзападнију грану украјинског народа, а који се називају под различитим именима у зависности од државе и територије на којој живе.

 На Конгресу је, између осталог, усвојена следећа

Р Е З О Л У Ц И Ј А

Светска Федерација Украјинских Лемковских Организација, у име сународника који живе у Пољској, Украјини, Словачкој, Сједињеним Америчким Државама, Канади, Србији и Хрватској, изражава искрену захвалност Вама као председнику државе коју водите, као и народу којег представљате, а поводом подршке коју сте исказали услед агресије на Украјину, која је извршена без икаквог оправдања, а противно јавном међународном праву.

 Добро се сећамо догађаја из Другог светског рата, те догађаја одмах након њега, када су делови нашег народа живели под стаљинистичким режимом и идеологијом. Том приликом неки наши сународници су остајали без својих домова и имовине, те били депортовани у друге земље. Стога ми добро разумемо шта значи остати без свога дома, имовине, те бити лишен основних људских права. Исто тако, добро разумемо шта значи бити избеглица и шта значи поново започињати живот испочетка.

 Стога Вам се најискреније захваљујемо на политичкој, финансијској и моралној подршци коју дајете Украјини и украјинском народу поводом садашњих догађаја, то јест ничим оправданој агресији на Украјину. Захваљујемо Вам се и на конкретној подршци коју даје Ваша држава избеглицама из Украјине.

Са поштовањем,

 ПРЕДСЕДНИК СФУЛО:

 Марко Гoвaнський

